cyanic-selkie/wikianc huggingface dataset:
অমিত শাহ
গুজরাতের মন্ত্রী
অমিত শাহ নরেন্দ্র মোদি সরকারের ওপর প্রভাব বিস্তার করে গুজরাত ধর্মীয় স্বাধীনতা বিল পাস করান সেটি হিন্দু সংখ্যাগরিষ্ঠ গুজরাতে ধর্মান্তরকে কঠিন করে দেয়। তার বিরোধীরা এউ আইনটিকে ভারতীয় সংবিধান প্রদত্ত অধিকার বিরোধী বললেও অমিত শাহ এর বিরোধিতা করেন ও এটিকে বলপূর্বক ধর্মান্তরকরণ বিরোধী বিধান বলে অভিহিত করেন। বিলটি পাস করানোর ক্ষেত্রে তার উদ্যোগ আরএসএসের প্রবীণ নেতাদের অভিভূত করেছিল।
পুলিশ এনকাউন্টার মামলা
২০১০ সালে অমিত শাহকে অপরাধী সোহরাবুদ্দিন শেখ, তার স্ত্রী কাউসের বি ও তাদের সহযোগী তুলসীরাম প্রজাপতির বিচার শেষ না করার পরিবর্তে বিচার বহির্ভূত হত্যাকাণ্ডে হত্যা করার সিদ্ধান্তে যুক্ত থাকার অভিযোগে অভিযুক্ত করা হয়। সিবিআইয়ের মতে সোহরাবুদ্দিন রাজস্থানের কিছু মার্বেল ব্যবসায়ীর নিকট মোটা অঙ্কের অর্থ চাঁদা হিসেবে দাবি করে আসছিল। সিবিআই দাবি করে যে, এই মার্বেল ব্যবসায়ীদের মাঝে দুজন সোহরাবুদ্দিনকে হত্যা করতে অমিত শাহ, ডিআইজি ডি. জি. ভ্যাঞ্জারা ও এসপি রাজকুমার পান্ডিয়ানকে অর্থ প্রদান করেছিল। ২০০৪ সালে ডিসিপি অভয় ছুদাসামা রমণ প্যাটেল ও দশরথ প্যাটেল নামের দুই বিল্ডার ভাইয়ের অফিসে গুলি করতে নির্দেশ প্রদাব করে।I এটি করার উদ্দেশ্য ছিল সোহরাবুদ্দিন ও তুলসীরামের বিরুদ্ধে মামলা দায়ের করা। এর পরের বছর পুলিশ সোহরাবুদ্দিন, কাউসের বি ও তুলসীরামকে আহমেদাবাদের নিকটে এক খামারে তুলে নিয়ে যায়। এক সাজানো আক্রমণে সোহরাবুদ্দিনকে খুন করা হয়। ভ্যাঞ্জারা দাবি করেন যে, সে লস্কর-ই-তৈয়বার সাথে যুক্ত ছিল। কাউসের বিকেও প্রত্যক্ষদর্শী হবার দরুন খুন করা হয় ও তার লাশ পুড়িয়ে ফেলা হয়। ভ্যাঞ্জারার চর হবার দরুন তুলসীরামকেও তখন যেতে দেয়া হয়। এক সাংবাদিক কর্তৃক সোহরাবুদ্দিন হত্যাকাণ্ডকে বিচার বহির্ভূত হত্যাকাণ্ড হিসেবে সংঘটিত হবার কাহিনি ফাঁস হবায় পরে তাকেও খুন করা হয়। সিবিআই দাবি করে যে, অমিত শাহ ভ্যাঞ্জারাকে বিভিন্ন জায়গায় বদলি করেছিলেন এই হত্যাকাণ্ডগুলো সহজে সম্পন্ন করার জন্য।
ভ্যাঞ্জারা ও অন্যান্য কর্মকর্তাকে এই মামলায় গ্রেফতার করা হয়। এই মামলায় অমিত শাহের যুক্ত থাকার প্রমাণ হিসেবে সিবিআই ফোন কলের রেকর্ড উপস্থাপন করে। এতে অভিযুক্ত পুলিশ কর্মকর্তাদের সাথে অমিত শাহের যোগাযোগের কথা জানা যায় যখন ভুক্তভোগীদের অবৈধ কাস্টডিতে রাখা হয়েছিল। সিবিআই আহমেদাবাদ জেলা সমবায় ব্যাংকে অমিত শাহের দুই সহযোগীর সাথে প্যাটেল ভাইদের কথোপকথনের ভিডিওটেপ উপস্থাপন করেছিল। এতে ব্যাংক পরিচালক যশপাল ছুদাসামা ও এর সভাপতি অজয় প্যাটেলকে প্যাটেল ভাইদের অমিত শাহের নাম মামলায় অন্তর্ভুক্ত না করার কথা বলতে দেখা যায়। যশপাল ছুদাসামা অভিযুক্ত পুলিশ কর্মকর্তা অভয় ছুদাসামার ভাই। সিবিআইয়ের মতে, অভয় সোহরাবুদ্দিনকে নিজের ডানহাত হিসেবে ব্যবহার করে চাঁদাবাজ চক্র চালাতো। বিভিন্ন মামলায় অভিযুক্ত প্যাটেল ভাইয়েরা অমিত শাহের বিরুদ্ধে অভিযোগ করে। তারা দাবি করে যে, পুলিশ তাদের নিকট থেকে চাঁদাবাজি করার জন্য ২০০১ সাল থেকে ২০০৫ সাল পর্যন্ত বিভিন্ন মামলা দিয়েছে তাদের বিরুদ্ধে। তারা আরাও দাবি করে যে, ভ্যাঞ্জারা তাদের অমিত শাহের সাথে ফোনে কথা বলতে বলেছিল এবং তাদের সোহরাবুদ্দিন ও তুলসীরামের বিরুদ্ধে অভিযোগ করা নিয়ে হুমকি প্রদান করেছিলেন অমিত শাহ। তারা আরো দাবি করে যে, অজয় প্যাটেল ও অভয় ছুদাসামা তাদেরকে ২০০৬ সালের নিকট নির্দিষ্ট জবানবন্দি দিতে বলেছিল।
অমিত শাহ তার বিরুদ্ধে আনা সব অভিযোগ অস্বীকার করেন ও এগুলোকে রাজনৈতিক উদ্দেশ্যপ্রণোদিত বলে অভিহিত করেন। তিনি বলেন যে, তার স্বরাষ্ট্রমন্ত্রী হিসেবে দায়িত্ব পালনকালীন সময়ে গুজরাত দেশের রাজ্যগুলোর মাঝে অন্যতম সর্বনিম্ন এনকাউন্টার হওয়া রাজ্যে পরিণত হয়েছে। তিনি বলেন যে, তার পুলিশ কর্মকর্তাদের সাথে ফোনে কথা বলার ঘটনা রাজ্যের স্বরাষ্ট্রমন্ত্রী হিসেবে নৈমিত্তিক দায়িত্বের অন্তর্গত। তিনি কংগ্রেসের বিরুদ্ধে সিবিআইকে অপব্যবহারের অভিযোগ আনেন ও দাবি করেন যে, দেশজুড়ে একই সময়ে ১,৫০০ এর কাছাকাছি এনকাউন্টার ঘটলেও শুধু গুজরাতের এনকাউন্টার খুঁটিয়ে খুঁটিয়ে দেখা হচ্ছে। তিনি বলেন যে, যদি তার বিরুদ্ধে পোক্ত প্রমাণ থাকেয তবে সিবিআই তার বিরুদ্ধে অভিযোগপত্র দাখিল করতে পারে। ২০১০ সালে এই মামলার প্রথম তদন্তকারী পুলিশ কমিশনার গীতা জোহরি দাবি করেন যে, সোহরাবুদ্দিন মামলার তদন্ত চলাকালে সিবিআই তাকে বেআইনিভাবে অমিত শাহকে মামলায় অভিযুক্ত করার বিষয়ে চাপ প্রদান করেছিল।
ডি. জি. ভ্যাঞ্জারা ইশরাত জাহান এনকাউন্টার মামলার সাথেও যুক্ত ছিলেন। কিন্তু, সিবিআই এক্ষেত্রে অমিত শাহকে অভিযোগ থেকে অব্যাহতি প্রদান করে।
গ্রেফতার ও নির্বাসন
অমিত শাহ জামিনের জন্য আবেদন করলে সিবিআই উদ্বেগ করে যে, তিনি তার রাজনৈতিক ক্ষমতা ব্যবহার করে এই মামলার ন্যায়বিচারকে প্রভাবান্বিত করতে পারেন। তাকে গ্রেফতারে পর ২০১০ সালের ১৯ অক্টোবর, শুক্রবারে তাকে তিন মাসের জন্য জামিন প্রদান করে গুজরাত হাইকোর্ট। এর পরদিন, বিচারপতি আফতাব আলম একটি পিটিশন নিয়ে তার বাড়ি যান যাতে তার গুজরাত প্রবেশ না করার কথা উল্লেখ ছিল। এভাবে অমিত শাহকে বলপূর্বক গুজরাত ত্যাগ করে ২০১০ সাল থেকে ২০১২ সাল পর্যন্ত বাইরের রাজ্যে থাকতে বাধ্য করা হয়েছিল। তিনি ও তার স্ত্রী দিল্লির গুজরাত ভবনের এক রুমে গিয়ে ওঠেন। এরপর, সুপ্রিম কোর্ট সিবিআই এর অনুরোধে তার জামিন বাতিল করে। ২০১২ সালের সেপ্টেম্বর মাসে সুপ্রিম কোর্ট তাকে জামিন ও গুজরাত প্রবেশের প্রদান করে। এরপর তিনি ২০১২ সালের বিধানসভা নির্বাচনে নারানপুরা (সারখেজ বিধানসভা কেন্দ্র তখন সরকারি আদেশে অবলুপ্ত) থেকে বিধায়ক হিসেবে নির্বাচিত হন।
অন্যান্য বিতর্ক
অমিত শাহ ২০০২ সালের গুজরাত দাঙ্গা ও ভুয়া এনকাউন্টারের বিরুদ্ধে তদন্তকারী পুলিশ কর্মকর্তাদের হয়রানির অভিযোগ আছে তার বিরুদ্ধে। অতিরিক্ত ডিজিপি আর. বি. শ্রীকুমার যিনি নানাবতী-শাহ কমিশনের নিকট গুজরাত দাঙ্গা সম্পর্কিত প্রমাণ জমা দিয়েছিলেন, তাকে পদোন্নতি বঞ্চিত করার অভিযোগ আছে তার বিরুদ্ধে। রাহুল শর্মা, যিনি পুলিশ কর্মকর্তা ও রাজনীতিবিদদের মধ্যকার ফোন কলের কথোপকথনের রেকর্ড এনকাউন্টার সংক্রান্ত কমিশনের নিকট জমা দিয়েছিলেন, তার বিরুদ্ধে অফিসিয়াল সিক্রেটস অ্যাক্ট, ১৯২৩ ভঙ্গের অভিযোগ আনাভ হয়। অতিরিক্ত ডিজিপি কুলদীপ শর্মা অভিযোগ করেন যে, অমিত শাহকে এক প্রতারকের নিকট থেকে আড়াই কোটি রুপি নিয়ে নিয়ে তাকে জামিন প্রদানের দায়ে অভিযুক্ত করার জন্য তাকে পুলিশ বিভাগ থেকে গুজরাত রাজ্য ভেড়া ও উল উন্নয়ন বিভাগে বদলি করা হয়েছে। ঐ প্রতারক মাধবপুরা বাণিজ্যিক সমবায় ব্যাংক থেকে ১,৬০০ কোটি রুপি জালিয়াতির সাথে যুক্ত ছিল। কুলদীপ শর্মা পরবর্তীতে কংগ্রেস সরকার কর্তৃক কেন্দ্রীয় স্বরাষ্ট্র মন্ত্রণালয়ের উপদেষ্টা হিসেবে নিযুক্ত হন। তার ভাই প্রদীপ শর্মা ২০১০ সাল থেকে ২০১১ সাল পর্যন্ত দুর্নীতির দায়ে জেল খাটেন। শর্মা ভাইয়েরা অভিযোগ করেন যে, গুজরাত সরকার তাদের হয়রানি করছে। নিজের প্রভাব কাজে লাগিয়ে বিধানসভা কেন্দ্র অবলুপ্তকরণের মাধ্যমে গুজরাতে বিজেপিকে রাজনৈতিক সুবিধা পাইয়ে দেবার অভিযোগ রয়েছে তার বিরুদ্ধে।
স্নুপগেট
২০১৩ সালে অমিত শাহের বিরুদ্ধে ২০০৯ সালে তার স্বরাষ্ট্রমন্ত্রী পদে অধিষ্ঠিত থাকাকালীন সময়ে এক মহিলার প্রতি অবৈধ নজরদারি করার আদেশ প্রদানের অভিযোগ আনা হয়। অনুসন্ধানী ওয়েবসাইট কোবরাপোস্ট ও গুলাইল অমিত শাহ ও জি. এল. সিংহালের অনেকগুলো অডিও কথোপকথন ফাঁস করে। এই অডিও টেপগুলো সিবিআইয়ের নিকট প্রদান করা হয়েছিল যা পরবর্তীতে এই পোর্টালগুলোতে ফাঁস হয়েছিল। এই কথোপকথনগুলোতে রাজ্য প্রশাসন ব্যবহার করে এক মহিলা ও আইএএস কর্মকর্তা প্রদীপ শর্মার (যিনি পরবর্তীতে গুজরাত সরকার কর্তৃক চাকরিচ্যুত হন) উপর নজরদারি চালানোর কথা বিস্তারিতভাবে বলা হয়েছিল। সিংহাল ও শাহ বারবার ঊর্ধ্বতন কর্তৃপক্ষকে "সাহেব" বলে অভিহিত করছিলেন। ধারণা করা হয়, তারা শব্দটির মাধ্যমে গুজরাতের তৎকালীন মুখ্যমন্ত্রী নরেন্দ্র মোদিকে বুঝিয়েছিলেন। অমিত শাহ তার বিরুদ্ধে আনীত সকল অভিযোগ অস্বীকার করেন ও এগুলোকে রাজনৈতিক অপপ্রচার বলে অভিহিত করেন। বিজেপির রাজনৈতিক প্রতিপক্ষরা এই "স্নুপগেট" ঘটনার সূক্ষ্ম তদন্ত দাবি করে। যাই হোক, ২০১৪ সালের মে মাসে ঐ মহিলা সুপ্রিম কোর্টে যেয়ে বলেন যে, তার উপরে হওয়া গোপন নজরদারি হয়েছিল "ব্যক্তিগত অনুরোধ" এর ওপর ভিত্তি করে এবং তিনি তার নিরাপত্তা নিশ্চিত করার জন্য গুজরাত সরকারকে ধন্যবাদ জানান। তার ব্যক্তিগত গোপনীয়তা লঙ্ঘন করতে পারে এমন আশঙ্কায় তিনি আদালতকে সব ধরনের তদন্ত কার্যক্রম বন্ধ করতে অনুরোধ করেন।
জাতীয় রাজনীতিতে উত্থান
নরেন্দ্র মোদিকে বিজেপির প্রধানমন্ত্রী পদের প্রার্থী হিসেবে ঘোষণা করার পর দলটিতে অমিত শাহের প্রভাব বাড়তে থাকে। মোদি-শাহের বিরুদ্ধে লালকৃষ্ণ আদভানি, সুষমা স্বরাজ, মুরলি মনোহর যোশি ও যশবন্ত সিংয়ের মত বিজেপি নেতাদের আড়াল করার অভিযোগ আছে। এই সময়ে তিনি অসাধারণ নির্বাচনী প্রচারাভিযান পরিচালকের খ্যাতি লাভ করেন ও তাকে "আধুনিক যুগের চাণক্য ও দক্ষ কৌশলী" হিসেবে অভিহিত করা হয়। অমিত শাহ বিজেপির সাধারণ সম্পাদক পদে অধিষ্ঠিত হন ও তাকে উত্তর প্রদেশের দায়িত্ব দেওয়া হয়। তাকে এই কাজের জন্য বাছাই করেছিলেন রাজনাথ সিং, মোদি নন। তিনি গুজরাতের বিভিন্ন কংগ্রেস নিয়ন্ত্রণাধীন সংগঠনে কংগ্রেসের নিকট থেকে নিয়ন্ত্রণ ছিনিয়ে নেবার ক্ষেত্রে তার পদক্ষেপে মুগ্ধ হয়েছিলেন। এই সিদ্ধান্ত দলের অনেক নেতা খুশি করতে পারে নি যারা অমিত শাহকে দেখেছিলেন অপরাধে অভিযুক্ত এর রাজনীতিবিদ হিসেবে। শেখর গুপ্তার মত রাজনৈতিক বিশ্লেষক সিদ্ধান্তটিকে "মারাত্মক ভুল" বলে অভিহিত করেছিলেন।
উত্তর প্রদেশে সাধারণ নির্বাচন
২০১০ সালে অমিত শাহ গ্রেফতার হবার পর তার রাজনৈতিক জীবন সংকটের মুখে পড়লেও ২০১৪ সালে ষোড়শ লোকসভা নির্বাচনে তা পুনরুজ্জীবিত হয়। অমিত শাহের আওতাভুক্ত উত্তর প্রদেশে বিজেপি ও এর জোটসঙ্গীরা ৮০টির মাঝে ৭৩টি আসন লাভ করে। অমিত শাহকে ২০১৩ সালের ১২ জুন বিজেপির উত্তর প্রদেশ প্রচারাভিযানের দায়িত্ব দেওয়া হয়, যখন নির্বাচন শুরু হতে এক বছরেরও কম সময় বাকি ছিল। ২০১২ সালের ফেব্রুয়ারি মাস থেকে অমিত শাহ উত্তর প্রদেশে উল্লেখযোগ্য সময় কাটিয়েছেন। তিনি ২০১২ সালের উত্তর প্রদেশ বিধানসভা নির্বাচনে সমাজবাদী পার্টির জয়লাভের কারণ বুঝতে চেষ্টা করেন। তিনি বুঝলেন যে, ভোটাররা সমাজবাদী পার্টির উপরে অখুশি। তাদের মতে রাজ্য সরকার নির্বাচনী প্রতিশ্রুতি রক্ষা করতে ব্যর্থ হয়েছে। তিনি দলিত শ্রেণীর ভোটারদের সরকারের প্রতি অখুশি হবার বিষয়টি সুযোগ হিসেবে নিলেন। তারা সরকারি চাকরি ও শিক্ষায় দলিত শ্রেণীর জন্য সংরক্ষিত ২৭% কোটায় সরকারের সংখ্যালঘুদের জন্য ৪.৫% কোটা রাখার সিদ্ধান্তে অখুশি ছিল।
অমিত শাহ ব্যক্তিগতভাবে প্রার্থী নির্বাচনে ভূমিকা রাখেন। দল ও দলের আদর্শের প্রতি আনুগত্যের পরিবর্তে প্রার্থীর লোকসভা কেন্দ্রে রাজনৈতিক অবস্থান ও জেতার সামর্থ্যের প্রতি গুরুত্ব দেন তিনি। তার দল দেখে যে, মাত্র ৩৫% বিজেপি সমর্থক মূলত উত্তর প্রদেশের নির্বাচনে ভোট দিতে থাকে। এজন্য তিনি প্রত্যেক বুথের ভোটারদের বাড়ি বাড়ি গিয়ে প্রচারাভিযান করার ওপর গুরুত্ব আরোপ করেন। তিনি রাজ্যের ১,৪০,০০০ বুথের প্রতিটিতে ৭ থেকে ১০ সদস্যের এক সাংগঠনিক কমিটি গঠন করেন। প্রত্যেক বুথের জন্য কমিটি ভোটারদের তালিকা সংগ্রহ করে তাদের বাড়ি বাড়ি যেত। তার নির্বাচনী দল ৪৫০টি জিপিএসযুক্ত ভ্রাম্যমাণ যান ("ভিডিও রথ") ব্যবহার করে প্রত্যন্ত অঞ্চলের ভোটারদের বাড়ি বাড়ি গিয়েছিল, যেখানে গণমাধ্যমের তেমন প্রবেশ ঘটে নি। তিনি ৮০টি লোকসভা কেন্দ্রের ৭৬টিতে নিজে গিয়েছিলেন। তিনি নরেন্দ্র মোদিকে বারাণসী  থেকে লড়তে পরামর্শ দেন।
অমিত শাহ মোদিকে আরএসএসের স্বেচ্ছাসেবকদের তৃণমূল পর্যায়ে প্রচারাভিযানের কাজে ব্যবহার করার ক্ষেত্রে রাজি করান, যা পরবর্তীতে বিজেপির জন্য খুব উপকারী বিষ্য হয়ে দাঁড়ায়। যদিও আরএসএস আনুষ্ঠানিকভাবে নির্বাচনী প্রচারাভিযানে যুক্ত ছিল না, অমিত শাহ আরএসএসের স্বেচ্ছাসেবকদের নির্বাচনী প্রচারাভিযান পরিচালনা ও পর্যবেক্ষণের সাথে যুক্ত করেন। উদাহরণস্বরূপ, আরএসএস স্বেচ্ছাসেবকরা বিজেপি কর্মীদের বাড়ি বাড়ি গিয়ে প্রচারাভিযান চালানোর ক্ষেত্রে তাদের দাবিকৃত বাড়িসংখ্যার বিষয়টি যাচাই করত। অমিত শাহ নরেন্দ্র মোদির সমর্থনে হওয়া "বৃহৎ সমাবেশ" এ সহায়তা করেন। অন্যান্য বড় রাজনৈতিক দলের মত নির্বাচনী কেন্দ্রে ভোটারদের পৌঁছানোর ক্ষেত্রে গ্রামপ্রতি একটি ভ্যানের ব্যবস্থা করেন। তিনি ঘোষণা করেন যে, অন্যান্য দলের মত বিজেপি এই যানবাহন ভাড়া করার ক্ষেত্রে কোনো অর্থ প্রদান করবে না। তিনি ঘোষণা করেন যে, যারা গ্রামের ভোটারদের যানবাহনে করে ভোটকেন্দ্রে নিয়ে যাবার ব্যবস্থা করবে, তারা তাদের গ্রামের বিজেপি শাখার নেতা হিসেবে নিযুক্ত হবে। তার এ কৌশল বহু গ্রামনেতাকে নরেন্দ্র মোদির নির্বাচনী প্রচারাভিযানে যুক্ত করে, যা বিজেপির বিজয়কে নিশ্চিত করে।
সমালোচকরা অমিত শাহকে উত্তর প্রদেশের ভোটারদের ধর্মীয় ভিত্তিতে বিভাজিত করার দায়ে অভিযুক্ত করেন। অযোধ্যা পরিদর্শনের সময় তিনি দলের স্থানীয় কমিটির এক বৈঠকে রাম জন্মভূমিতে মন্দির নির্মাণের বিষয় তোলেন। বিজেপি এমন তিনজন প্রার্থীকে মনোনয়ন প্রদান করেছিল যাদের বিরুদ্ধে ২০১৩ সালে মুজাফফরনগর দাঙ্গায় জড়িত থাকার অভিযোগ ছিল। তার এই পদক্ষেপগুলো নেওয়া হয়েছিল। বিজেপির হিন্দু জাতীয়তাবাদকে ভিত্তি করে। এক বক্তৃতায় ভোটারদের ভোটের মাধ্যমে "প্রতিশোধ" গ্রহণের কথা বলার দরুন তার বিরুদ্ধে একটি এফআইআর দায়ের করা হয়। তিনি সুন্নি মুসলিম সম্প্রদায়ের প্রতি শিয়া মুসলিম সম্প্রদায়ের দৃষ্টিভঙ্গিকে লখনৌয়ে তার প্রচারাভিযানের কাজে লাগান।
অমিত শাহ উত্তর প্রদেশের বাইরে বিজেপির নির্বাচনী প্রচারাভিযানে গুরুত্বপূর্ণ ভূমিকা রাখেন। তিনি শক্তিশালী নেতা হিসেবে নরেন্দ্র মোদির ভাবমূর্তি গড়ে তোলার ক্ষেত্রে গুরুত্ব আরোপ করেন। তিনি এসময়ে বিভিন্ন কৌশলী প্রচারাভিযানে কয়েকবার নরেন্দ্র মোদির বিরোধিতা করেন। উদাহরণস্বরূপ, যখন মোদি তার প্রতিপক্ষ ও সম্ভাব্য নির্বাচনী মিত্র মমতা বন্দ্যোপাধ্যায়ের প্রশংসা করেন তখন তিনি এর বিরোধিতা করেন। তিনি বিজেপিকে "মোদি বনাম সবাই" কৌশল থেকে সরে না আসার পরামর্শ দেন। তিনি পাট্টালি মাক্কাল কাটচির মত আঞ্চলিক দলগুলোর সাথে বিজেপির নির্বাচনী জোটগঠনে ভূমিকা পালন করেন।
বিজেপি সভাপতি
বিজেপি সভাপতি হবার পর তিনি দলের সদস্য সংগ্রহের ক্ষেত্রে জোরদার কর্মসূচি হাতে নেন। ২০১৫ সালের মার্চ মাসে বিজেপি ১০ কোটি সদস্য তাদের দলে আছে বলে দাবি করে।
২০১৪ সাল থেকে ২০১৬ সাল পর্যন্ত তার নেতৃত্বে বিজেপি মহারাষ্ট্র, হরিয়ানা, জম্মু ও কাশ্মীর, ঝাড়খণ্ড ও আসামের বিধানসভা নির্বাচনে জয়লাভ করে, কিন্তু দিল্লি ও বিহার বিধানসভা নির্বাচনে হেরে যায়।
তিনি ২০১৭ সালের বিধানসভা নির্বাচনে বিজেপির প্রচারাভিযানের নেতৃত্বে ছিলেন যা বিজেপিকে উত্তর প্রদেশ ও উত্তরাখণ্ড বিধানসভা নির্বাচনে অভাবনীয় বিজয় এনে দেয়। সে সময় উত্তর প্রদেশের ৪০৩টি বিধানসভা কেন্দ্রের ৩২৫টিতে জয়লাভ করে যেটি ছিল সাম্প্রতিক বিধানসভা নির্বাচনে বিজেপির সেরা সাফল্য। বিজেপি ২০১৭ সালে মনিপুর বিধানসভা নির্বাচনের পর রাজ্যের ক্ষমতায় অধিষ্ঠিত হয়। তার তত্ত্বাবধায়নে ২০১৭ সালে বিজেপি টানা ষষ্ঠবারের মত গুজরাত বিধানসভা নির্বাচনে জয়লাভ করে ও হিমাচল বিধানসভা নির্বাচনের পর কংগ্রেসের নিকট থেকে রাজ্যের শাসনভার ছিনিয়ে নেয়। ২০১৮ সালের মার্চ মাসে বিজেপি প্রথম বারের মত বামশাসিত উত্তরপূর্বাঞ্চলীয় রাজ্য ত্রিপুরার বিধানসভা নির্বাচনে দুই তৃতীয়াংশ আসন পেয়ে বিজয়ী হয়। বিজেপি নাগাল্যান্ড ও মেঘালয়েও নিজেদের রাজনৈতিক অবস্থার উন্নতি করে এবং জোটসঙ্গীদের মাধ্যমে রাজ্যের ক্ষমতায় অধিষ্ঠিত হয়।
২০১৮ সালে অমিত শাহ লাখো "অবৈধ অনুপ্রবেশকারী"রা তার দেশে "ঘুনপোকা"র মত প্রবেশ করেছে বলে অভিহিত করেন। তিনি বলেন যে এসব লোকদের মূলোৎপাটন করা উচিত। "তাদের ছুঁড়ে ফেলা উচিত কি উচিত নয়? লাখো অনুপ্রবেশকারী আমাদের দেশে প্রবেশ করেছে ও আমাদের দেশকে উইপোকার মত খেয়ে শেষ করে ফেলেছে। আমাদের এদের মূলোৎপাটন করা উচিত নয় কি?"
অমিত শাহ বিজেপিকে সপ্তদশ লোকসভা নির্বাচনে বিজয়ী করতে অবদান রাখেন, যা তাকে এখন পর্যন্ত সবচেয়ে সফল বিজেপি সভাপতি হবার খেতাব এনে দেয়। নির্বাচনী প্রচারাভিযান চলাকালে তিনি ৫৪৩টি লোকসভা কেন্দ্রের মাঝে ৩১২টিতে গিয়েছিলেন, ১৮টি রোডশো, ১৬১টি গণবৈঠক ও ১,৫০০ এরও অধিক বিজেপির রাজনৈতিক বৈঠকে অংশ নিয়েছিলেন।
তাকে প্রায়ই আধুনিক যুগের চাণক্য হিসেবে অভিহিত করা হয়। চাণক্য নন্দ সাম্রাজ্যের পতন ঘটিয়েছিলেন চন্দ্রগুপ্ত মৌর্য নামের এক যুবকের দ্বারা। তিনি নিজে চাণক্যর একজন ভক্ত। এক প্রতিবেদকের তার নয়াদিল্লির বাড়িতে চাণক্যের ছবি থাকা সম্পর্কিত এক প্রশ্নের জবাবে তিনি বলেন: "[আমি প্রশংসা করি] চাণক্য[কে] কারণ তিনি ছিলেন বুদ্ধিমান। তার সূত্র হৃদয়গ্রাহীন অর্থনীতি, রাজনীতি ও সরকারি সমস্যার সবাধান সব তার মাঝে আছে।” ভাগবত পুরাণ তার অন্যতম প্রিয় বই যেটি তিনি কারান্তরীণ থাকাকালীন সময়ে পড়েছিলেন।
স্বরাষ্ট্রমন্ত্রী
অমিত শাহ ২০১৯ সালের ৩০ মে কেন্দ্রীয় সরকারের মন্ত্রী হিসেবে শপথ গ্রহণ করেন। তিনি ২০১৯ সালের ১ জুলাই স্বরাষ্ট্রমন্ত্রী হিসেবে দায়িত্ব গ্রহণ করেন। ২০১৯ সালের ৫ আগস্ট অমিত শাহ ভারতীয় সংবিধানের ৩৭০ নম্বর অনুচ্ছেদ বাতিল করতে রাজ্যসভায় এক প্রস্তাব পাস করেন। এর দরুন জম্মু ও কাশ্মীর বিশেষ মর্যাদা হারিয়ে ভারতের অন্যান্য প্রদেশের মত একটি প্রদেশ হিসেবে গণ্য করা হয় ও লাদাখকে জম্মু ও কাশ্মীর থেকে আলাদা করে একটি কেন্দ্রশাসিত অঞ্চলে পরিণত হয়।
২০১৯ সালের ১৯ নভেম্বর অমিত শাহ রাজ্যসভায় ঘোষণা করেন যে, গোটা ভারতে জাতীয় নাগরিক পঞ্জী কার্যকর করা হবে।
২০১৯ সালের ডিসেম্বর মাসে তিনি ভারতীয় আইনসভায় নাগরিকত্ব সংশোধন আইন পেশ করেন, যা পরবর্তীতে আইনে পরিণত হয়। এতে ২০১৫ সালের পূর্বে মুসলিম সংখ্যাগরিষ্ঠ পাকিস্তান, বাংলাদেশ ও আফগানিস্তান থেকে ভারতে অবৈধভাবে আসা হিন্দু, খ্রিষ্টান, পার্সি, বৌদ্ধ ও জৈন শরণার্থীদের ভারতীয় নাগরিকত্ব প্রদানের কথা বলা হয়েছে। বিশ্লেষকগণ ও বিরোধী দলগুলো এই আইনটিকে মুসলমানদের প্রতি বৈষম্যমূলক বলে অভিহিত করে। কিন্তু, শাহ এই আইনটিকে মুসলমানদের প্রতি বৈষম্যমূলক বলে মনে করেন নি কেননা, এটি ভারতীয় মুসলমানদের নাগরিকত্ব হরণ করবে না। এই আইনের প্রতিবাদে ভারতজুড়ে ব্যাপক বিক্ষোভ অনুষ্ঠিত হয়।
ব্যক্তিগত জীবন
অমিত শাহ সোনাল শাহের সাথে বিবাহবন্ধনে আবদ্ধ হয়েছেন। তাদের জয় শাহ নামে এক পুত্রসন্তান আছে। অমিত শাহ তার মায়ের খুব ঘনিষ্ঠ ছিলেন যিনি অসুস্থতাজনিত কারণে ২০১০ সালের ৮ জুন মৃত্যুবরণ করেন। অমিত শাহের সাথে ঘনিষ্ঠ ব্যক্তিরা তাকে সামাজিক হতে পছন্দ করেন না এমন ব্যক্তি হিসেবে অভিহিত করেছেন। অমিত শাহের ছয়বোন আছে এবং তাদের দুইজন শিকাগোর অধিবাসী।
শিবাজী সতম
শিবাজী সতম (জন্ম: ২১ এপ্রিল ১৯৫০) একজন ভারতীয় টেলিভিশন ও চলচ্চিত্র অভিনেতা ৷ পেশায় তিনি ব্যাংক অফিসার হলেও, বহু হিন্দি ও মারাঠি চলচ্চিত্রে অভিনয় করেছেন ৷ হিন্দিতে তার কিছু বিখ্যাত বলিউড চলচ্চিত্রের মধ্যে অন্যতম হল "বাস্তব", "চায়না গেট", "গোলাম-ই-মোস্তফা", "নায়ক", "সুরিয়াভানশম", "হা তু তু"।  মারাঠি চলচ্চিত্রে, "উত্তরায়ণ" চলচ্চিত্রের মাধ্যমে তিনি পরিচিতি লাভ করেন ৷ কিন্তু তিনি এর চেয়েও অধিক পরিচিতি লাভ করেন সনি টিভি চ্যানেলের অতি পরিচিত টিভি সিরিয়াল "সিআইডি"তে অভিনয়ের মাধ্যমে ৷
প্রাথমিক জীবন
শিবাজী সতম পদার্থবিজ্ঞান বিষয় নিয়ে স্নাতক পাশ করেন এবং পরবর্তীতে "ব্যাবসায় প্রশাসন" বিষয়ে ডিপ্লোমা করেন৷ এরপর তিনি "সেন্ট্রাল ব্যাংক অফ ইন্ডিয়া" তে প্রধান ক্যাশিয়ার পদে যুক্ত হন ৷ ব্যাংকে ছুটির দিনগুলোতে তিনি থিয়েটারে সময় কাটাতে পচ্ছন্দ করতেন। "ইন্টার ব্যাংক স্টেজ কম্পিটিশন" এ প্রথম তার অভিনয়ের মেধা পরিচিতি পায় ৷
কন্নদাসন
কন্নদাস (১৯২৭-১৯৮১) ভারতের একজন কবি এবং তামিল চলচ্চিত্রের গীতিকার ছিলেন। তাকে তামিল ভাষায় বলা হয় 'কবিয়ারাসু' যার বাংলা অর্থ হচ্ছে বিজয়ী কবি। কন্নদাস পেশা হিসেবে মূলত তামিল চলচ্চিত্রের গান লিখতেন যদিও তিনি অনেক কবিতার বই লিখেছেন এবং লিখেছেন কিছু গল্প এবং উপন্যাসও। ব্যক্তিগত জীবনে তিনি অনেক ধার্মিক হিন্দু মানুষ ছিলেন বিধায় তিনি তামিল ভাষায় 'আর্থামুল্লা ইন্দু মাধাম' (অর্থপূর্ণ হিন্দু ধর্ম) নামের একটি প্রবন্ধ লিখেছিলেন।
ব্যক্তিগত জীবন
১৯২৭ সালে জন্মগ্রহণকারী কন্নদাসের জন্মনাম ছিলো মুত্তিয়াহ, তিনি মাত্র অষ্টম শ্রেণী পর্যন্ত পড়েছিলেন এবং তামিল চলচ্চিত্রের প্রতি তার অনেক ঝোঁক ছিলো সেই অল্প বয়স থেকেই, তিনি অল্প বয়সেই পরিবারের আর্থিক অবস্থা খারাপ থাকার কারণে পত্রিকা বিলি করার কাজে নিজেকে নিয়োজিত করেছিলেন। মূলত পত্রিকা কার্যালয়েই তার নাম কন্নদাস রাখেন এক কর্মকর্তা, কারণ তিনি খুব ভালো কবিতা আবৃত্তি করতে পারতেন।
তাকে তামিল চলচ্চিত্র জগতে পত্রিকা থেকেই একজন লোক নিয়ে যায় পরিচালক টি আর রঘুনাথের কাছে, তখন তার বয়স মাত্র ২৩ বছর, ২৩ বছর বয়সে ১৯৫০ সালে সিঙ্গারি চলচ্চিত্রে গান লিখেন কন্নদাস, যদিও তিনি সব গান লিখেননি, অন্যান্য গান তখনকার খ্যাতিমান গীতিকার দ্বারা লিখিত হয়েছিলো, চলচ্চিত্রটি ১৯৫১ সালে মুক্তি পেয়েছিলো। তবে ১৯৪৯ সালে মুক্তি পাওয়া কান্নিইয়িন কাদালি চলচ্চিত্র ছিলো প্রথম চলচ্চিত্র যেখানে তিনি গান লিখেছিলেন।
২০১৬ বাংলাদেশ মহিলা ক্রিকেট দলের আয়ারল্যান্ড সফর
বাংলাদেশ মহিলা ক্রিকেট দল পূর্ব-নির্ধারিত সময়সূচী মোতাবেক সেপ্টেম্বর, ২০১৬-এর প্রথম সপ্তাহে আয়ারল্যান্ড সফর করে।  এ সফরে দলটি আয়ারল্যান্ড মহিলা ক্রিকেট দলের বিপক্ষে দুইটি একদিনের আন্তর্জাতিক এবং দুইটি টুয়েন্টি২০ আন্তর্জাতিকে প্রতিদ্বন্দ্বিতা করে।
২ সেপ্টেম্বর, ২০১৬ তারিখে বাংলাদেশ দল উত্তর আয়ারল্যান্ডের উদ্দেশ্যে যাত্রা করে। সবগুলো খেলাই লন্ডনবেরির ব্রিডি ক্রিকেট ক্লাব মাঠে অনুষ্ঠিত হয়। ৫ ও ৬ সেপ্টেম্বর টুয়েন্টি২০ আন্তর্জাতিক খেলা ইতোমধ্যেই সম্পন্ন হয়েছে। অতঃপর ৮ ও ১০ সেপ্টেম্বর ওডিআই অনুষ্ঠিত হয়। আঘাতপ্রাপ্ত সালমা খাতুনকে ছাড়াই বাংলাদেশ দলের সদস্যদের তালিকা প্রকাশ করা হয়। টুয়েন্টি২০ আন্তর্জাতিকে ১-০ ব্যবধানে পরাজিত হলেও বৃষ্টির কারণে পরিত্যক্ত ১ম ওডিআইয়ের জন্য পরবর্তীতে যুক্ত হওয়া অতিরিক্ত একদিনের আন্তর্জাতিকে জয়লাভের মাধ্যমে বাংলাদেশ ১-০ ব্যবধানে সিরিজ জয় করে।
বেলচা
থাম্ব| একটি সাধারণ বেলচা বেলচা হল মাটি, কয়লা, নুড়ি, তুষার, বালি বা আকরিকের মতো স্তূপ উপকরণ খনন, উত্তোলন এবং সরানোর জন্য ব্যবহৃত একটি সরঞ্জাম।
বেশিরভাগ বেলচাই হাত সরঞ্জাম যা একটি মাঝারি দৈর্ঘ্যের হাতলের সাথে স্থির বিস্তৃত ব্লেড দ্বারা গঠিত। বেলচা ব্লেড সাধারণত শীট ইস্পাত বা শক্ত প্লাস্টিক দিয়ে তৈরি এবং খুব শক্তিশালী হয়। বেলচা হাতলগুলি সাধারণত কাঠের তৈরি হয় (বিশেষ করে নির্দিষ্ট জাতের যেমন ছাই বা ম্যাপেল) বা গ্লাস-রিইনফোর্সড প্লাস্টিক (ফাইবারগ্লাস)।
শীট স্টিলের তৈরি হাত বেলচা ব্লেডগুলিতে সাধারণত হ্যান্ডেলের জন্য একটি সকেট তৈরি করার জন্য পিছনে একটি ভাঁজ করা সীম বা হেম থাকে। এই ভাঁজটি সাধারণত ব্লেডে অতিরিক্ত অনমনীয়তা প্রদান করে। হাতল সাধারণত নাচি করা হয়। একটি টি-পিস সাধারণত হাতলের শেষ প্রান্তে লাগানো হয় যাতে এটিকে ধরা এবং নিয়ন্ত্রণ করতে সহায়তা করে যেখানে বেলচা মাটি এবং ভারী জিনিসগুলি সরানোর জন্য নকশা করা হয়। এই নকশাগুলি সহজেই ভর-উত্পাদিত হতে পারে।
বেলচা শব্দটি পাওয়ার বেলচা নামক বৃহত্তর খনন যন্ত্রের ক্ষেত্রেও প্রযোজ্য, যেগুলি একই উদ্দেশ্যে কাজ করে- খনন, উত্তোলন এবং সরানো। যদিও ফ্রন্ট-এন্ড লোডার এবং এক্সকাভেটর (ট্রাক্টর সহ যেগুলির এক প্রান্তে একটি লোডিং বালতি এবং অন্য দিকে উপাদান খনন ও স্থাপন করার জন্য একটি ব্যাকহো রয়েছে) এর মতো আধুনিক পাওয়ার বেলচাগুলি বাষ্প বেলচা থেকে আসে এবং একই রকম কাজ করে তবে সেগুলিকে বেলচা হিসাবে শ্রেণীবদ্ধ করা হয় না।
হাত বেলচা অনেকগুলি বিভিন্ন কাজ এবং পরিবেশের জন্য অভিযোজিত হয়েছে। এগুলি একটি একক কাজের জন্য পরিবর্তিত করা যেতে পারে বা ক্রস-ওভার বা সমঝোতার বহুকাজের কাজী হিসাবে নকশা করা যেতে পারে। এগুলো কৃষিকাজে খুবই উপকারী।
উত্তর-পশ্চিম সীমান্ত প্রদেশ
উত্তর-পশ্চিম সীমান্ত প্রদেশ ব্রিটিশদের দ্বারা প্রতিষ্ঠিত ব্রিটিশ ভারতের একটি প্রদেশ। ১৯০১ সালে এই প্রদেশ প্রতিষ্ঠিত হয়। ১৯৪৭ সালে পাকিস্তান প্রতিষ্ঠার পর এই প্রদেশ পাকিস্তানের অংশ হয়।
প্রদেশের আয়তন ছিল ৭০,৭০৯ বর্গকিমি। এর মধ্যে বর্তমান খাইবার পাখতুনখোয়া প্রদেশের অধিকাংশ অন্তর্ভুক্ত ছিল। তবে সাবেক দেশীয় রাজ্য আম্ব, চিত্রল, দির, ফুলরা এবং সোয়াত এর অংশ ছিল না। পেশাওয়ার ছিল প্রদেশের রাজধানী শহর। পেশাওয়ারের তিনটি বিভাগ ছিল। এগুলো হল পেশাওয়ার, ডিরা ইসমাইল খান ও মালাকান্ড। ১৯৪৭ সাল পর্যন্ত প্রদেশের উত্তর সীমান্ত পাঁচটি দেশীয় রাজ্য, উত্তরপূর্বে ক্ষুদ্র রাজ্য গিলগিত এজেন্সি, পূর্বে পশ্চিম পাঞ্জাব এবং দক্ষিণে বালুচিস্তান প্রদেশ দ্বারা বেষ্টিত ছিল। উত্তর পশ্চিমে ছিল আফগানিস্তান।
ইতিহাস
প্রদেশের অধিকাংশ অঞ্চল ১৮শ শ্তাব্দী থেকে ১৮২০ এর দশক পর্যন্ত মূলত দুররানি সাম্রাজ্যের অংশ ছিল। মহারাজা রণজিৎ সিং আফগানদের অন্তর্দ্বন্দ্ব্বের সুযোগে স্বাধীনতা ঘোষণা করেন এবং এই অঞ্চলকে তার সাম্রাজ্যের সাথে একীভূত করে নেন। দ্বিতীয় ইঙ্গ-শিখ যুদ্ধের সময় পাঞ্জাব ব্রিটিশ ইস্ট ইন্ডিয়া কোম্পানির হাতে আসে। সীমান্তের উপজাতীয় এলাকাসহ এই অঞ্চল আফগানিস্তানের সাথে বাফার অঞ্চল হিসেবে ভূমিকা রেখেছে। ১৯০১ সালে প্রদেশ গঠিত হয়। পাকিস্তান প্রতিষ্ঠার পর প্রদেশ পাকিস্তানের অংশ হয়। ১৯৫৫ সাল পর্যন্ত প্রদেশটি টিকে ছিল। এরপর এক ইউনিট নীতির মাধ্যমে চারটি প্রদেশ একীভূত করে নতুন পশ্চিম পাকিস্তান প্রদেশ গঠিত হয়। এক ইউনিট নীতি বাতিলের পর পুরনো নামে প্রদেশ পুনপ্রতিষ্ঠিত হয়। ২০১০ সালের এপ্রিল পর্যন্ত এই নাম বহাল ছিল। এরপর প্রদেশের নাম বদলে খাইবার পাখতুনখোয়া রাখা হয়।
জনসংখ্যা
উত্তর-পশ্চিম সীমান্ত প্রদেশে পশতুনদের সংখ্যাগরিষ্ঠতা ছিল। সংখ্যাগরিষ্ঠ পশতুন ছিল মুসলিম। সেসাথে অল্প সংখ্যক হিন্দু ও শিখ সংখ্যালঘু ছিল। উত্তর-পশ্চিম সীমান্ত প্রদেশের প্রচলিত ভাষার মধ্যে রয়েছে পশতু, হিন্দকো, কোহিস্তানি ও অন্যান্য ভাষা। অধিকাংশ জনগণের ভাষা পশতু। ব্রিটিশদের আগমনের পূর্বে ফার্সি সরকারি ভাষা ছিল।
ইরশাদুল হক
ইরশাদুল হক একজন বাংলাদেশি সাবেক সরকারি কর্মকর্তা যিনি শিক্ষা মন্ত্রণালয়, খাদ্য মন্ত্রণালয় এবং মৎস্য ও প্রাণিসম্পদ মন্ত্রণালয়ের সচিব ছিলেন। তিনি শিক্ষা মন্ত্রণালয় ও খাদ্য মন্ত্রণালয়ের সচিব হিসেবেও দায়িত্ব পালন করেন।
প্রাথমিক জীবন
ইরশাদুল হক কুমিল্লা জেলার চান্দিনার গল্লাই গ্রামে জন্মগ্রহণ করেন।
কর্মজীবন
ইরশাদুল হক বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে চাকুরিজীবন শুরু করে তিনি প্রশাসনের বিভিন্ন স্তরে বিভিন্ন মন্ত্রণালয়ে দায়িত্ব পালন করেন। তিনি ১ জুন ১৯৯৬ সাল থেকে ৪ আগস্ট ১৯৯৭ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন। ৩ সেপ্টেম্বর ১৯৯২ সাল থেকে ১০ ফেব্রুয়ারি ১৯৯৩ সাল পর্যন্ত তিনি খাদ্য মন্ত্রণালয়ের সচিব হিসেবে দায়িত্ব পালন করেন। শিক্ষা মন্ত্রণালয়ের সচিব হিসেবেও তিনি দায়িত্ব পালন করেন। তিনি মৃত্যুবরণ করেছেন।
শামসুল আইম্মা
শামসুল আইম্মা (আরবি:شمس الائمة) শামস (شمس) অর্থ হলো- সূর্য। আইম্মা(الائمة)শব্দটি বহুবচন। একবচন হলো- ইমাম (امام)অর্থ-নেতা, প্রধান,(নামাযের)ইমাম। একটি দলকে বুঝানোর জন্য বলা হয়।
শামসুল আইম্মা উপাধীপ্রাপ্ত
আল্লামা শামী লিখেছেন- হানাফী উলামায়ে কেরামদের মধ্যে কয়েকজন এই উপাধীতে ভূষিত হয়ে ছিলেন-
সাধারণত ব্যবহার
তবে যখন সাধারণত ‘শামসুল আইম্মা’ উপাধি বলা হয়, তখন এর অর্থ হানাফির সুপরিচিত ইমাম শামসুল আইম্মা মুহাম্মদ ইবনে আহমদ ইবনে সাহাল আস-সারাখসী। বাহরুর রায়েক গ্রন্থে লিখেছে- যখনই ‘শামসুল আইম্মা’ বলা হবে নির্দিধায় তার দ্বারা উদ্দেশ্য হবে আল্লামা সারাখসী।
ইমাম সারাখসী
নাম: মুহাম্মদ ইবনে আহমদ ইবনে আবু সাহাল আবু বকর আস-সারাখসী(মৃত্যু: ৪৮৩ হিজরী )।যিনি মাবসূত গ্রন্থের লেখক।
মার্কিন সামোয়া
মার্কিন সামোয়া (American Samoa; Amerika Sāmoa, ; also Amelika Sāmoa or Sāmoa Amelika) মার্কিন যুক্তরাষ্ট্রের একটি অনঙ্গীভূত অঞ্চল যা দক্ষিণ প্রশান্ত মহাসাগরে স্বাধীন সামোয়া রাষ্ট্রের দক্ষিণ-পূর্বে অবস্থিত। অঞ্চলটি -14.3°N, -170.7°W অবস্থানে অবস্থিত। মার্কিন সামোয়া আন্তর্জাতিক তারিখরেখার পূর্বে পড়েছে, অন্যদিকে সামোয়া রেখাটির পশ্চিমে পড়েছে। মার্কিন সামোয়ার স্থলভাগের মোট আয়তন প্রায় ১৯৯ বর্গকিলোমিটার, যা মার্কিন যুক্তরাষ্ট্রের রাজধানী ওয়াশিংটন ডিসি-র চেয়ে সামান্য বেশি। মার্কিন সামোয়া মার্কিন যুক্তরাষ্ট্রের অধীনস্থ সর্বদক্ষিণ অঞ্চল। এটি বিষুবরেখার দক্ষিণে অবস্থিত দুইটি মার্কিন অঞ্চলের একটি (অপরটি হল মানববসতিহীন জার্ভিস দ্বীপ)। টুনা মাছ এখানকার প্রধান অর্থনৈতিক দ্রব্য এবং এটি মূলত মার্কিন যুক্তরাষ্ট্রের বাকি অংশের সাথে বাণিজ্য সম্পাদন করে।
মার্কিন সামোয়া ৫টি মূল দ্বীপ ও ২টি প্রবাল অ্যাটল দ্বীপ নিয়ে গঠিত। এদের মধ্যে বৃহত্তম ও সর্বাধিক জনবহুল দ্বীপটির নাম হল তুতুইলা। এছাড়া মানুআ দ্বীপপুঞ্জ, রোজ প্রবালদ্বীপ ও সোয়েইন্স দ্বীপটিও মার্কিন সামোয়ার অন্তর্ভুক্ত। ভৌগোলিকভাবে সোয়েইন্স দ্বীপ বাদে বাকি সবগুলি দ্বীপ সামোয়ান দ্বীপপুঞ্জের মধ্যে পড়েছে, যে দ্বীপপুঞ্জটি কুক দ্বীপপুঞ্জের পশ্চিমে, তোংগার উত্তরে ও তোকেলাউয়ের প্রায় ৫০০ কিলোমিটার দক্ষিণে অবস্থিত। মার্কিন সামোয়ার পশ্চিমে ওয়ালিস ও ফুটুনা দ্বীপগুলি অবস্থিত। ২০২১ সালের হিসাব অনুযায়ী মার্কিন সামোয়াতে প্রায় ৪৬ হাজারের কিছু বেশি লোকের বাস। এখানকার সিংহভাগ অধিবাসী দ্বিভাষী; তারা মার্কিন ইংরেজি ও সামোয়া উভয় ভাষায় অনর্গল কথা বলতে পারে।
১৯৮৩ সাল থেকে মার্কিন সামোয়া প্রশান্ত মহাসাগরীয় সম্প্রদায়ের সদস্য। অন্য যেকোনও মার্কিন অঙ্গরাজ্য বা অঞ্চলের তুলনায় মার্কিন সামোয়াতে সেনাবাহিনীতে যোগদানের হার সবচেয়ে বেশি। ২০১৪ সালের তথ্য অনুযায় মার্কিন সেনাবাহিনীতে কর্মে নিয়োগদান প্রশাসনের ৮৮৫টি কেন্দ্রের মধ্যে মার্কিন সামোয়ার পাগো পাগো নিয়োগদান কেন্দ্রটি শীর্ষস্থানে ছিল। তবে উচ্চসংখ্যায় সামরিক সেবাদানকারী ব্যক্তি নিয়োগের পরেও মার্কিন সামোয়ার অধিবাসীদেরকে এখনও মার্কিন নির্বাচনে ভোটদানের অধিকার প্রদান করা হয়নি, এমনকি তাদেরকে মার্কিন নাগরিক হিসেবেও মর্যাদা দেওয়া হয় না। মার্কিন সামোয়ার অধিবাসীরা জন্মসূত্রে জাতীয়তার দিকে থেকে মার্কিন ব্যক্তি হলেও তাদের কোনও মার্কিন নাগরিকত্ব নেই।
দ্য লাইফ অব মুহাম্মদ
দা লাইফ অফ মুহাম্মদ হল ২০১২ সালে নির্মিত একটি তিনপর্বের ব্রিটিশ মিনিসিরিজ তথ্যচিত্র যা একই বছরের জুলাই মাসের মধ্যবর্তী তিন সপ্তাহব্যাপী বিবিসি ২ চ্যানেলে ধারাবাহিকভাবে সম্প্রচারিত হয়। নবী মুহাম্মদ-এর জীবন অনুসন্ধানকারী এ ধারাবাহিকটির উপস্থাপনা করেছিলেন বিবিসির প্রখ্যাত সাংবাদিক রাগীহ ওমর।
সারসংক্ষেপ
ব্রিটিশ ও পশ্চিমা টেলিভিশনে প্রচারিত এটিই প্রথম অনুষ্ঠান যাতে ইসলামের নবী মুহাম্মদ-এর জীবন প্রথমবারের মত এবং ঐতিহাসিক বিবরণসহ পুর্ণাঙ্গভাবে উপস্থাপন করা হয়েছে।   পৃথিবীর দেড়শো কোটি ইসলাম ধর্মাবলম্বীর ধর্মীয় আদর্শ হিসেবে সর্বোচ্চ সম্মানিত এই মহান ব্যক্তির জীবনের সকল পর্ব ও সমসাময়িক পরিস্থিতি গ্রন্থগত ও ঐতিহাসিকভাবে উপস্থাপনের মাধ্যমে রাগীহ ওমর তাঁর প্রকৃত জীবনাদর্শকে তুলে ধরার চেষ্টা করেছেন। এছাড়াও এতে তিনি বর্তমান বিশ্বে ইসলামের ভুমিকা এবং অর্থ, মানবসেবা, নারী, সমতা, ধর্মীয় সহনশীলতা, যুদ্ধ ও মতবিরোধ বিষয়ে ইসলামের দৃষ্টিভঙ্গি ও বিধিবিধান ব্যাখ্যাবিশ্লেষণ করেছেন।
পর্বসমূহ
নবী মুহাম্মদের জীবনের মৌলিক পর্যায় ও প্রাসঙ্গিক বিষয়ের উপর ভিত্তি করে এটি তিনটি পর্বে নির্মিত হয়েছে।
জর্জ স্টিভেন্স
জর্জ কুপার স্টিভেন্স (George Cooper Stevens; ১৮ ডিসেম্বর ১৯০৪ - ৮ মার্চ ১৯৭৫) ছিলেন একজন মার্কিন চলচ্চিত্র পরিচালক, প্রযোজক, চিত্রনাট্যকার ও চিত্রগ্রাহক। তিনি তার চলচ্চিত্রে প্রদর্শিত বুদ্ধিমত্তা, মহান মানবিকতা, ও চমকপ্রদ চিত্রধারণ কৌশলের জন্য সর্বাধিক পরিচিত। তার নির্মিত উল্লেখযোগ্য চলচ্চিত্রসমূহ হল প্রণয়ধর্মী-হাস্যরসাত্মক ওম্যান অব দ্য ইয়ার (১৯৪২), নাট্যধর্মী আ প্লেস ইন দ্য সান (১৯৫১), পশ্চিমা ধাঁচের শেন (১৯৫৩) ও জায়ান্ট (১৯৫৬), এবং নাট্যধর্মী দ্য ডায়েরি অব আন ফ্রাংক (১৯৫৯)। আ প্লেস ইন দ্য সান ও জায়ান্ট চলচ্চিত্র নির্মাণের জন্য তিনি দুইবার শ্রেষ্ঠ পরিচালনা বিভাগে একাডেমি পুরস্কার অর্জন করেন। এছাড়া তাকে ১৯৫৪ সালে আরভিং জি. থালবার্গ স্মারক পুরস্কার প্রদান করা হয়। ১৯৫৮ থেকে ১৯৫৯ সালে তিনি একাডেমি অব মোশন পিকচার আর্টস অ্যান্ড সায়েন্সেসের সভাপতির দায়িত্ব পালন করেন।
প্রারম্ভিক জীবন
জর্জ স্টিভেন্স ১৯০৪ সালের ১৮ই ডিসেম্বর ক্যালিফোর্নিয়ার ওকল্যাণ্ডে জন্মগ্রহণ করেন। তার পিতা ল্যান্ডার্স স্টিভেন্স ও মাতা জর্জি কুপার দুজনেই মঞ্চ অভিনয়শিল্পী ছিলেন। তার চাচা অ্যাশটন স্টিভেন্স ছিলেন একজন নাট্য সমালোচক। তার দুই ভাই ছিল, তারা হলেন জ্যাক ও লেখক অ্যাস্টন স্টিভেন্স। জর্জ তার পিতামাতার নিকট থেকে মঞ্চ বিষয়ক জ্ঞান লাভ করেন এবং মঞ্চে কাজ করেন ও বিভিন্ন সফরে যান, যা তার চলচ্চিত্র নির্মাণের পথ সুগম করে দেয়।
চলচ্চিত্র কর্মজীবন
তিনি আলোকচিত্রী হিসেবে চলচ্চিত্র জগতে আগমন করেন এবং ১৯২০-এর দশকের শুরুর দিকে হাল রোচ স্টুডিওর চিত্রগ্রাহক হিসেবে কাজ শুরু করেন। হাল রোচ স্টুডিওর অধীনে তার প্রথম কাজ হল লরেল ও হার্ডি'র স্বল্পদৈর্ঘ্য চলচ্চিত্র রাফেস্ট আফ্রিকা (১৯২৩)। এরপর তিনি এই জুটির অসংখ্য স্বল্পদৈর্ঘ্যে কাজ করেন, তন্মধ্যে উল্লেখযোগ্য হল সুগার ড্যাডিস (১৯২৭), টু টারস (১৯২৮), বেকন গ্র্যাবার্স (১৯২৯), নাইট আউলস (১৯৩০) ও বিলো জিরো (১৯৩০)।
তার পরিচালিত প্রথম পূর্ণদৈর্ঘ্য চলচ্চিত্র হল ইউনিভার্সাল পিকচার্সের দ্য কোহেন্স অ্যান্ড কেলিস ইন ট্রাবল (১৯৩৩)। এরপর তিনি নির্মাণ করেন আরকেও'র স্বল্প নির্মাণ ব্যয়ের স্টুয়ার্ট এরউইন ও রোশেল হাডসন অভিনীত প্রণয়ধর্মী হাস্যরসাত্মক ব্যাচেলর বেইট এবং জর্জ ম্যাকফারল্যান্ড, নোয়াহ বিরি ও মার্গারেট ডুমন্ট অভিনীত প্রহসনধর্মী কেন্টাকি কার্নেলস।
তার প্রথম সফলতা আসে ১৯৩৫ সালে ক্যাথরিন হেপবার্ন অভিনীত অ্যালিস অ্যাডামস চলচ্চিত্র পরিচালনা করে। এটি বুথ টার্কিংটনের পুলিৎজার পুরস্কার বিজয়ী একই নামের উপন্যাস অবলম্বনে নির্মিত। ১৯৩০-এর দশকের শেষভাগে তিনি নৃত্য-যুগল জিঞ্জার রজার্স ও ফ্রেড অ্যাস্টেয়ার অভিনীত কয়েকটি চলচ্চিত্র পরিচালনা করেন। ১৯৪০ সালে তিনি ক্যারল লমবার্ড অভিনীত ভিজিল ইন দ্য নাইট চলচ্চিত্র নির্মাণ করেন, এবং দ্বিতীয় বিশ্বযুদ্ধের স্মরণার্থে ইউরোপীয় দর্শকদের জন্য ছবিটির ভিন্ন সমাপ্তি ছিল।
ব্যক্তিগত জীবন
থাম্ব|ডান|200px|বাম থেকে ডানে, [[জায়ান্ট (১৯৫৬-এর চলচ্চিত্র)|জায়ান্ট (১৯৫৬) চলচ্চিত্রের উদ্বোধনী প্রদর্শনীতে জর্জ স্টিভেন্স জুনিয়র, জর্জ স্টিভেন্স, ও সুরকার দিমিত্রি তিওমকিন।]] স্টিভেন্স ছিলেন টেলিভিশন ও চলচ্চিত্র পরিচালক, প্রযোজক ও লেখক জর্জ স্টিভেন্স জুনিয়রের পিতা। স্টিভেন্স জুনিয়র আমেরিকান ফিল্ম ইনস্টিটিউটের প্রথম প্রধান নির্বাহী কর্মকর্তা ও পরিচালক। তিনি তার পিতাকে নিয়ে প্রামাণ্যচিত্র জর্জ স্টিভেন্স: আ ফিল্মমেকার্স জার্নি (১৯৮৪) নির্মাণ করেন। স্টিভেন্সের নাতী মাইকেল স্টিভেন্স (১৯৬৬-২০১৫) একজন টেলিভিশন ও চলচ্চিত্র প্রযোজক ও পরিচালক ছিলেন।
মৃত্যু
স্টিভেন্স ১৯৭৫ সালের ৮ই মার্চ ক্যালিফোর্নিয়ার ল্যাঙ্কেস্টারে হৃদযন্ত্রের ক্রিয়া বন্ধ হয়ে মৃত্যুবরণ করেন। তাকে লস অ্যাঞ্জেলেসের হলিউড হিলসের ফরেস্ট লন মেমোরিয়াল পার্কে সমাহিত করা হয়।
করবী ডেকা হাজারিকা
করবী ডেকা হাজারিকা (কৰবী ডেকা হাজৰিকা) (জন্ম ১ জানুয়ারি ১৯৫৩) হলেন একজন অসমীয় লেখিকা। তিনি ভারতের নাগাল্যান্ড রাজ্যের বরজানের ছোট কয়লা খনির জনপদে জন্মগ্রহণ করেছিলেন। তার বাবা মিনাকান্ত হাজারিকা ছিলেন একজন চিকিৎসক। তিনি তার জীবনের বেশিরভাগ সময় নাগা পাহাড়ের দরিদ্রদের সেবা করতে ব্যয় করেছিলেন। অসমীয়া ভাষার মহান সাহিত্যিক, অতুলচন্দ্র হাজারিকা ছিলেন তার মামা। তিনি পরবর্তীকালে কারবীর সাহিত্যের অনুপ্রেরণার প্রধান উৎস হয়েছিলেন। সবুজ পাহাড়ের মাঝে জন্ম নেওয়া, জঙ্গল এবং নদী, তার মধ্যে প্রকৃতির প্রতি ভালবাসা এবং বিস্ময় জাগিয়ে তোলে; যা পরবর্তীতে তার সাহিত্যকর্মে প্রতিধ্বনিত হয়, বিশেষত তার কবিতাগুলিতে।
প্রাথমিক জীবন
করবী ডেকা হাজারিকা তার শৈশবকাল কাটিয়েছেন ঐতিহাসিক শহর শিবসাগরে। তিনি প্রথমে স্থানীয় স্কুলে পড়াশুনা করেছেন এবং পরে শিবসাগরের ফুলেশ্বরী গার্লস উচ্চ মাধ্যমিক বিদ্যালয়ে (কলেজ) লেখাপড়া করেন। ১৯৬৯ সালে তিনি তার কলেজ থেকে উচ্চমাধ্যমিক পরীক্ষায় আসামের সর্বোচ্চ গ্রেড সহ প্রথম শ্রেণি (তার বিদ্যালয়ে একাদশতম স্থান) অর্জন করেন। তিন বছর পরে তিনি শিবসাগর গার্লস কলেজ থেকে অসমীয়ায় প্রথম শ্রেণিতে স্নাতক (অনার্স) অর্জন করে ডিব্রুগড় বিশ্ববিদ্যালয়ে অসমীয়ায় প্রথম শ্রেণীর স্নাতকোত্তর প্রাপ্ত প্রথম শিক্ষার্থী হন। ১৯৭৪ সালে তিনি গুয়াহাটি বিশ্ববিদ্যালয়ে অসমীয়ায় স্নাতকোত্তর করেন এবং খ্যাতিমান পণ্ডিত মহেশ্বর নিয়োগের পরিচালনায় একই ইনস্টিটিউট থেকে ডক্টরেট ডিগ্রি (পিএইচডি) অর্জন করেন। তার পিএইচডি গবেষণার শিরোনাম ছিল মাধবদেব: তার জীবন, শিল্প ও দর্শন  ( Madhavdeva: His Life, Art and Thoughts) । ১৯৮০ সালে, তিনি শিক্ষাবিদ এবং সহকর্মী ডা. কন্দর্প কুমার ডেকাকে বিয়ে করেছিলেন। এই দম্পতির দুটি ছেলে রয়েছে।
একাডেমিক ক্যারিয়ার
ড. করবী ডেকা হাজারিকা ১৯৭৬ সালের ২৪ সেপ্টেম্বর ডিব্রুগড় বিশ্ববিদ্যালয়ের অসমীয়া বিভাগে সহকারী অধ্যাপক হিসাবে যোগদান করেন এবং পরবর্তীতে সহযোগী অধ্যাপক ও অধ্যাপক হিসাবে পদোন্নতি পান। পরে, তিনি একই বিভাগে লক্ষ্মীনাথ বেজবাড়োয়া চেয়ার অলংকৃত করেন । তিনি বর্তমানে ডিব্রুগড় বিশ্ববিদ্যালয়ের মানবিক ও সামাজিক বিজ্ঞানের ডিন এবং ''ড. ভূপেন হাজারিকা সেন্টার ফর স্টাডিজ ইন পারফর্মিং আর্টস''-এর পরামর্শদাতা হিসাবেও কাজ করছেন। পারফর্মিং আর্টস সেন্টার প্রতিষ্ঠা তার ক্যারিয়ারের একটি গুরুত্বপূর্ণ মাইলফলক হিসাবে বিবেচিত হয়। অধ্যাপক করবী হাজারিকাকে প্রতিষ্ঠাতা পরিচালক করে ২০০৮ সালে এই কেন্দ্রটি প্রতিষ্ঠিত হয়েছিল এবং একাডেমিক কাজের মাধ্যমে পারফর্মিং আর্টের ভিত্তি গঠনে যথেষ্ট অবদান রেখেছে। উত্তর-পূর্ব ভারতে প্রথমবারের মতো, এই কেন্দ্রটি সংগীত, নৃত্য এবং থিয়েটারের মতো ক্ষেত্রে বি.এ এবং এম.এ. করার সুযোগ দেয়। তাকে এমফিল এবং পিএইচডি সিলেবাসে যুক্ত করে অসমের বৈষ্ণব মঠগুলিতে (জাট্রাস) পাঁচ শতাব্দী ধরে প্রচলিত ধ্রুপদী নৃত্যের মতো শিল্প গুলিতে একাডেমিক পরিদর্শন আনার কৃতিত্ব দেওয়া হয়। অধ্যাপক করবী হাজারিকা একজন দক্ষ শিক্ষাবিদ। যথেষ্ট পরিমাণে গবেষক তার তত্ত্বাবধানে কাজ করেছেন। ১৯৯১ সাল থেকে অসমীয়া বিভাগের শীর্ষস্থানীয় সমন্বয়কারী হিসাবে তার অবদানের মধ্যে রয়েছে বিশ্ববিদ্যালয় মঞ্জুরি কমিশনের (ইউজিসি) এবং অ্যাডভান্সড স্টাডিজ -২ উদ্যোগের কেন্দ্রের সাথে বিশেষ সহায়তা বিভাগের অধীনে বিভাগকে শ্রেষ্ঠত্বের কেন্দ্র হিসাবে রূপান্তর করা।
সাহিত্য সাধনা
করবী ডেকা হাজারিকা বহুমুখী রীতিতে সাহিত্য রচনা করেন। ১৯৬২ সালের চীন-ভারত যুদ্ধের উপর ভিত্তি করে দেশপ্রেমিক উদ্দীপনা সংবলিত তার প্রথম কাব্যগ্রন্থ ‘অঞ্জলি’ পঞ্চম শ্রেণিতে পড়ার সময় ‘অসম বানী’ পত্রিকায় প্রকাশিত হয়েছিল। পরবর্তীকালে, তিনি 'অসম বানী', 'দৈনিক অসম', 'অসম বাটোরি', 'দীপক' ইত্যাদির মতো পত্রিকা এবং ম্যাগাজিনের শিশু বিভাগে প্রায়ই প্রকাশ শুরু করার সাথে সাথে তার কবিতা ও লেখাগুলির প্রতি পাঠকের আগ্রহ বেড়ে যায়। তার মামা অতুলচন্দ্র হাজারিকা তাকে নিয়মিত উৎসাহ দিতেন। মামার বাড়ির আসামের সাহিত্যের অভিজাতবর্গের সাথে সাক্ষাৎ তার সাহিত্য জীবনে অনুকূল প্রভাব ফেলেছিল।
১৯৭০ সালে হাজারিকা তার নিজস্ব স্টাইলে অসমীয়া কবিতার নতুন জগতে প্রবেশ করেছিলেন। ‘নাগরিক’, ‘প্রকাশ’, ‘সপ্তহিক নীলাচল’, ‘প্রাণান্তিক’ ইত্যাদি পত্রিকায় তার প্রকাশিত কবিয়তা শীঘ্রই পাঠকদের পাশাপাশি সমালোচকদের দৃষ্টি আকর্ষণ করেছিল। সেই থেকে অসমীয়া কবিতায় গুণমান ও পরিমাণ উভয়ই তার উল্লেখযোগ্য অবদানের মধ্য দিয়ে তাঁকে আসামের অন্যতম প্রধান কবিতে রূপান্তর করেছে। তার কবিতাগুলি কোমল স্ব-নিমগ্ন সংগীতের প্রকাশ যা বিভিন্ন সামাজিক বক্তব্যে তীক্ষ্ণ অন্তর্দৃষ্টি দিয়ে জড়িত। তার তরুণ বয়সের প্রথম দিকের কবিতাগুলিতে প্রকাশ পেয়েছে ভালবাসা এবং বিচ্ছেদের স্মৃতির মনোমুগ্ধকর চেতনা। তার বেশিরভাগ কবিতার স্তবকগুলি থাকে সংক্ষিপ্ত অথচ আবেগপূর্ণ । তার কবিতার সর্বাধিক প্রচলিত বিষয়বস্তু ছিল নদী, রাত এবং শিশির।
যদিও প্রাথমিকভাবে তিনি কবিতায় ব্যক্তিগত ব্যক্তিগত অভিমত প্রকাশ করতেন, তবুও তার অনেক কবিতাতেই বিভিন্ন সামাজিক বিষয় নিয়েও আলোচনা করেছিল যেমন কবিতা "চুলি নাবান্ধিবা যাজ্ঞসেনী (চুল বেণী করবে না যাজ্ঞসেনী)। একইভাবে, 'সীতা', 'রাজ পোত্তো দ্রৌপদী' এর মতো কবিতা এবং 'জ্বালামুখী' নারীর অধিকার আন্দোলনের প্রতি সহানুভূতি ও সংহতির প্রতিধ্বনি করে। 'নীল জুনকি' (নীল জোনাকি), 'পিরির বানহি' (পরীর বাঁশি), 'জোল কুণবীর সা', 'বুকু জুরাই আনেহে', 'বাক্যহীন', 'জোনমো নুহুয়া সুলিযোনি (অনাগত কন্যা),' সিয়াং 'প্রভৃতি তাদের সর্বজনীন নান্দনিকতার মাধ্যমে পাঠকদের আনন্দিত করে।
হাজারিকা গীতিকার হিসাবেও যথেষ্ট খ্যাতি অর্জন করেছেন। তিনি প্রায়ই অল ইন্ডিয়া রেডিওতে একাজ করেন।বিভিন্ন স্তরের অর্থের মাধ্যমে তার গানগুলি প্রেমের তীক্ষ্ণতর অনুভূতি, এর অনুপস্থিতি এবং চারপাশের প্রকৃতির সাথে কারও মিথষ্ক্রিয়া এবং পাশাপাশি সমাজের সাথে সম্পর্কিত বিষয়গুলির চিত্র তুলে ধরেছে।
অসমীয়া সাহিত্যের বিভিন্ন শাখায় করবী ডেকা হাজারিকার উল্লেখযোগ্য অবদান থাকলেও, তার মাধ্যমে অসমীয়া ভাষায় ভ্রমণ সাহিত্যের এক নতুন ধারার সূচনা হয়। তিনি আমেরিকা, চীন, মালদ্বীপ এবং গ্রিসে ভ্রমণ করে তার ভ্রমণের বিবরণীর মাধ্যমে তিনি অসমীয়া সাহিত্যের ভ্রমণ কাহিনীকে নতুন রূপ দান করেছেন। তার ভ্রমণ বিবরণীতে তিনি প্রায়শই যে জায়গাগুলি পরিদর্শন করেছেন সেগুলির সাংস্কৃতিক এবং ঐতিহাসিক প্রসঙ্গে উল্লেখ করেছেন এবং সেগুলি সমসাময়িক আর্থ-সামাজিক, রাজনৈতিক দবং পরিবেশগত অবস্থারও বর্ণনা করেছেন । আকর্ষণীয় উপাখ্যান এবং মনোরম গল্পগুলির কারণে তার ভ্রমণ কাহিনীগুলো প্রজন্ম ধরে পাঠক কে মুগ্ধ করে আসছে।
কবরী ডেকা হাজারিকা একই সাথে একজন দক্ষ সাহিত্য সমালোচক। তিনি অসমীয়া সাহিত্যের প্রাচীন ও বিকশিত ও আধুনিক দিক নিয়ে বই প্রকাশ করেছেন। অনুরূপ বিষয় গুলোতে তার অনেক গবেষণা পত্র এবং জার্নাল বিভিন্ন ছড়িয়ে-ছিটিয়ে আছে। কবিতা তার আলোচনার প্রিয় বিষয়। অসমীয়া কবিতা, অসমীয়া কবি আরু কবিতা, কবিতার রূপ ছায়া, অসমীয়া আরু বাংলা কবিতাত আধুনিকতার উন্মেষ প্রভৃতি বই অসমীয়া কবিতার ধারাগুলিতে তার অনন্য অন্তর্দৃষ্টি প্রতিফলিত করে। মাধবদেব, কোলা’তে তার শিক্ষাগত রচনা এবং আসামের ধর্মীয় গবেষণার ক্ষেত্রে অরু ডরাকসন বিশেষভাবে গুরুত্বপূর্ণ।
তার সম্পাদিত কিছু বিখ্যাত বই হল এহেজার বছরর অসমীয়া কবিতা, বেজবাড়োড় রচনাচয়ন , 'কীর্তন গোশা আর নাম নাম গোশা', সীমার পরিধি ভঙি, 'বাংলা সুতি গল্প, এবং রামায়ণর সানেকি''।
শিশুসাহিত্য তার অনেক প্রিয়। তিনি অনেক গল্প এবং কবিতা রচনা করেছেন যা শিশু এবং কিশোর-কিশোরীদের ভাষা এবং মানসিকতার সাথে ভালভাবে অনুরণিত হয়। এই লেখাগুলো বাচ্চাদেকে এক রহস্য-রোমাঞ্চ-অ্যাডভেঞ্চারের রাজ্যে নিয়ে যায়। তার সহজ ভাষা, প্রজ্ঞা এবং বাস্তবসম্মত উপস্থাপনের মাধ্যমে তা শিশুদের মনের সাথে সংযুক্ত করে। যা তাকে অন্য শিশু সাহিত্যিকদের থেকে আলাদা করে দেয়।
অনুপমা, অরুণা, কুসুম ইত্যাদি অসমীয়া নারীদের সমানাধিকার ও স্বীকৃতি অর্জনের সংগ্রামের এক অনন্য দৃষ্টান্ত। মূল চরিত্র কুসুমের ঘরের বাইরে কাজকরার গল্পটি পরিবারের বাইরে এবং বৃহত্তর সামাজিক পরিবেশেও অসমীয়া মহিলাদের সমান মর্যাদার লড়াইয়ে বিভিন্ন বিবর্তিত পর্যায়ের চিত্র তুলে ধরেছে।
সাহিত্য অকাদেমি এবং তিনি
২০০৩ সালে, করবী ডেকা হাজারিকা সাহিত্য অকাদেমির অসমীয়া ভাষা উপদেষ্টা বোর্ডের উপদেষ্টা এবং সমন্বয়ক নির্বাচিত হন। সফলভাবে সেই পদে পাঁচ বছরের মেয়াদ শেষ করার পরে, ২০১২ সালে তিনি এই পদে পুনর্নির্বাচিত হন। তিনি আকাদেমির উত্তর-পূর্বাঞ্চলীয় অঞ্চলের সমন্বয়কের ভূমিকাও পালন করেছিলেন এবং পাশাপাশি মৌখিক সাহিত্যের কমিটির সদস্য ছিলেন। তার আমলে, আকাদেমির কর্মসূচিগুলি কেবলমাত্র মহানগর এবং বড় শহরগুলির মতো কয়েকটি নির্দিষ্ট কেন্দ্রে সীমাবদ্ধ না থেকে প্রথমবারের মতো রাজ্য জুড়ে ছড়িয়ে পড়েছিল।এভাবে আকাদেমিকে আসামের আরও বেশি লোকের সাথে সংযুক্ত করেছিল।
ভ্রমণ ও অংশগ্রহণ
তিনি আমেরিকা (ফ্লোরিডা, নিউ ইয়র্ক, অরল্যান্ড), লাতিন আমেরিকা (পেরু, কিউবা), গ্রিস (অ্যাথেন্স, সান্টোরিণী), চীন (বেইজিং, ঝিয়াং, সাংহাই) মালয়েশিয়া, সিঙ্গাপুর, বাংলাদেশ ও মালদ্বীপ সহ বিভিন্ন দেশে সাহিত্য সভা এবং সম্মেলনে অংশ নিয়েছেন।
সাহিত্যকর্ম
ভ্ৰমণকাহিনী
উপন্যাস
রবার্ট ক্রফট
রবার্ট ড্যামিয়েন ব্যাল ক্রফট, এমবিই (Robert Croft; জন্ম: ২৫ মে, ১৯৭০) সোয়ানসীর মরিস্টন এলাকায় জন্মগ্রহণকারী ওয়েলসীয় বংশোদ্ভূত সাবেক ইংরেজ আন্তর্জাতিক ক্রিকেটার, কোচ ও ধারাভাষ্যকার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯৬ থেকে ২০০১ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে গ্ল্যামারগন দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ‘ক্রফ্টি’ ডাকনামে পরিচিত রবার্ট ক্রফট।
প্রথম-শ্রেণীর ক্রিকেট
সোয়ানসীর মরিস্টন এলাকায় জন্মগ্রহণকারী রবার্ট ক্রফট লানেলি’র সেন্ট জন লয়েডস রোমান ক্যাথলিক কম্প্রিহেনসিভ স্কুলে অধ্যয়ন করেছেন। লানেলি আরএফসি অনূর্ধ্ব-১১ দলের পক্ষে স্ক্রাম হাফ অবস্থানে রাগবি ইউনিয়নে অংশ নিয়েছেন তিনি। এরপর, সোয়ানসী মেট্রোপলিটন বিশ্ববিদ্যালয়ে পড়াশুনো করেছেন। ইংল্যান্ড এ দলের সদস্যরূপে ১৯৯২ ও ১৯৯৩-৯৪ মৌসুমে যথাক্রমে ওয়েস্ট ইন্ডিজ ও দক্ষিণ আফ্রিকা গমন করেন।
১৯৮৯ সাল থেকে ২০১২ সাল পর্যন্ত রবার্ট ক্রফটের প্রথম-শ্রেণীর খেলোয়াড়ী জীবন চলমান ছিল। গ্ল্যামারগনের পক্ষে প্রথম-শ্রেণীর ক্রিকেট খেলেন। তন্মধ্যে, ২০০৩ থেকে ২০০৬ সময়কালে কাউন্টি দলটির অধিনায়কের দায়িত্বে ছিলেন তিনি। তার অধিনায়কত্বে গ্ল্যামারগন ২০০৪ সালের ওয়ান-ডে লীগের শিরোপা জয় করে। একই বছরে দলটি চ্যাম্পিয়নশীপের প্রথম বিভাগে খেলার যোগ্যতা লাভ করে। অধিনায়কের দায়িত্ব পালনকালে মাঠ ও মাঠের বাইরে চমৎকার নেতৃত্ব দেন এবং ব্যাট ও বল হাতে সফলতা পান। ব্যাট হাতে অধিকাংশ রানই সামনের পায়ে ভর রেখে ড্রাইভের মাধ্যমে আদায় করে নিতেন।
১২ সেপ্টেম্বর, ২০০৬ তারিখে মৌসুমে পনেরো খেলার মধ্যে মাত্র দুইটি কাউন্টি চ্যাম্পিয়নশীপ খেলায় জয়ের ফলে অধিনায়কত্ব করা থেকে নিজেকে প্রত্যাহার করে নেন। ২০০৬ সাল শেষে ডেভিড হেম্পকে তার স্থলাভিষিক্ত করা হয়। ২০০৭ সালে গ্ল্যামারগন কর্তৃপক্ষের সাথে চুক্তি নবায়ণ করেন। সহস্র প্রথম-শ্রেণীর উইকেট লাভের মাইলফলকের দিকে মনোনিবেশ ঘটান। ঠিক এক বছর পর নায়ল ও’ব্রায়ানকে আউট করে সহস্র প্রথম-শ্রেণীর উইকেট লাভের মাইলফলক স্পর্শ করেন। পাশাপাশি, জুলাই, ২০১০ সালে ৪০ বছর বয়সে প্রথম ওয়েলসীয় ক্রিকেটার হিসেবে ১০,০০০ রান ও ১,০০০ উইকেট লাভের ন্যায় ডাবল লাভ করেন। সোয়ানসীতে প্রতিদ্বন্দ্বী লিচেস্টারশায়ারের বিপক্ষে কাউন্টি চ্যাম্পিয়নশীপ খেলার দ্বিতীয় দিন এ সফলতা পান। এরফলে, দ্বিতীয় বিশ্বযুদ্ধের পর নবম খেলোয়াড় হিসেবে ট্রেভর বেইলি, টনি ব্রাউন, টম কার্টরাইট, রে ইলিংওয়ার্থ, ডেরেক মরগ্যান, জন মর্টিমোর, পিটার সেইন্সবারি ও ফ্রেড টিটমাসের সাথে এ মাইলফলকে যুক্ত হন। এছাড়াও, ঐ মৌসুমে গ্লুচেস্টারশায়ারের বিপক্ষে হ্যাট্রিক করেন। ২০১১ সালেও দলের সাথে যুক্ত ছিলেন।
১ আগস্ট, ২০১০ তারিখে গ্লুচেস্টারশায়ারের বিপক্ষে নিজস্ব প্রথম হ্যাট্রিক লাভ করেন। এরফলে, গ্ল্যামারগন দল খেলায় জয়লাভ করে। এছাড়াও, গত ৪৬ বছরে প্রথম গ্ল্যামারগনীয় স্পিনার হিসেবে হ্যাট্রিক করার গৌরব অর্জন করেছিলেন।
আন্তর্জাতিক ক্রিকেট
সমগ্র খেলোয়াড়ী জীবনে একুশটি টেস্ট ও পঞ্চাশটি একদিনের আন্তর্জাতিকে অংশগ্রহণ করেছেন। ২২ আগস্ট, ১৯৯৬ তারিখে ওভালে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২ আগস্ট, ২০০১ তারিখে নটিংহামে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। ১৯৯৬-৯৭ মৌসুমে জিম্বাবুয়ে ও নিউজিল্যান্ড, ১৯৯৭-৯৮ মৌসুমে শারজাহ ও ওয়েস্ট ইন্ডিজ, ১৯৯৮-৯৯ মৌসুমে অস্ট্রেলিয়া এবং ২০০০-০১ ও ২০০৩-০৪ মৌসুমে শ্রীলঙ্কা গমন করেছিলেন।
১৯৯৬ সালের শেষদিক থেকে ১৯৯৯ সালের বিশ্বকাপে নিয়মিত ইংল্যান্ডের একদিনের সদস্যের মর্যাদাপ্রাপ্ত হন। ১৯৯৬-৯৭ মৌসুমে নিউজিল্যান্ডের মাটিতে অনুষ্ঠিত টেস্টে তাকে প্রকৃত বোলারের ভূমিকায় অবতীর্ণ হতে দেখা যায়। তবে, ১৯৯৭ সালে তার আত্মবিশ্বাস চূড়ান্ত পর্যায়ে অবস্থান করেছিল।
১৯৯৬ সালে পাকিস্তানের বিপক্ষে অভিষেক ঘটে রবার্ট ক্রফটের। এরপর, জিম্বাবুয়ে ও নিউজিল্যান্ড গমন করেন। ক্রাইস্টচার্চ টেস্টে ব্যক্তিগত সেরা বোলিং পরিসংখ্যান ৫/৯৫ গড়েন। শীতকালীন সফরে ১৮২.১-৫৩-৩৪০-১৮ বোলিং পরিসংখ্যান গড়েছিলেন। ১৯৯৭ সালে অ্যাশেজ সিরিজের প্রথম পাঁচ টেস্টে অংশ নেন। তবে, সিরিজের শেষ টেস্টে তাকে বাদ দেয়া হয় ও ফিল টাফনেলকে তার স্থলাভিষিক্ত করা হয়। এ পর্যায়ে তিনি ৫৪ গড়ে উইকেট পেয়েছিলেন ও ব্যাটিংকালে শর্ট পিচ ফাস্ট বোলিংয়ে ব্যর্থতার পরিচয় দিতেন। ১৯৯৮ সালে দক্ষিণ আফ্রিকার বিপক্ষে সিরিজের তৃতীয় টেস্টে শেষ উইকেট জুটিতে বেশ ভালো খেলেন। অ্যাঙ্গাস ফ্রেজারকে সাথে নিয়ে ব্যাটিং করে দলকে ইনিংস পরাজয়ের হাত থেকে রক্ষা করেন। নিজে করেন অপরাজিত ৩৭ রান।
১৯৯৭ সালে অস্ট্রেলিয়ার বিপক্ষে পিছনের পায়ের উপর নির্ভরশীল হতে দেখা যায়। এরপর থেকে দলে আসা-যাওয়ার পালায় ছিলেন। ১৯৯৮ সালে ওল্ড ট্রাফোর্ড টেস্টে তিন ঘণ্টারও অধিক সময় ক্রিজে অবস্থান করে দলকে বিপর্যয়ের হাত থেকে রক্ষা করেন। ২০০০ সালে একেবারেই বাদ পড়ে যান।
দলে প্রত্যাখ্যান
২০০০ সালে নতুনরূপে নিজেকে আবির্ভূত করার প্রয়াস চালিয়েছিলেন রবার্ট ক্রফট। তবে, তার নতুন বোলিং ভঙ্গীমা চাতুর্যপূর্ণ কৌশল ভিন্ন আর কিছু ছিল না। শ্রীলঙ্কায় ইংল্যান্ডের সফলতা প্রাপ্তিতে তিনি তেমন কোন সফলতার স্বাক্ষর রাখতে পারেননি। ইয়ান সলসবারি’র স্থলাভিষিক্ত হন ও অ্যাশলে জাইলসের সাথে কার্যকর জুটি গড়ার প্রয়াস চালান।
২০০১ সালে অ্যাশেজ সিরিজের তৃতীয় টেস্টে সর্বশেষ অংশ নেন। ট্রেন্ট ব্রিজে অনুষ্ঠিত ঐ টেস্টে তিনি মাত্র ৩ ওভার বোলিং করার সুযোগ পেয়েছিলেন। এরপর ভারত সফরে তাকে দলের সদস্যরূপে অন্তর্ভুক্ত করা হয়। তবে, নিরাপত্তার দিক চিন্তা করে নাম প্রত্যাহার করে নেন তিনি। কিন্তু, নভেম্বর, ২০০১ সালে ভারত সফরে স্বীয় নাম প্রত্যাহার করলে কার্যত তার খেলোয়াড়ী জীবন শেষ হয়ে যায়। তাসত্ত্বেও, ২০০৩-০৪ মৌসুমে শ্রীলঙ্কা সফরে তাকে দলে রাখা হয়। কিন্তু, খেলায় ব্যর্থতার পরিচয় দেন। তিন টেস্টে অংশ নেন ও দেশে ফেরার অল্প কিছুদিন পরই আন্তর্জাতিক ক্রিকেট থেকে তার অবসরের কথা ঘোষণা করেন। তবে, গ্ল্যামারগনের অধিনায়কের দায়িত্বে অধিক মনোনিবেশ ঘটান।
অর্জনসমূহ
১৯৯৭ সালে কাউন্টি চ্যাম্পিয়নশীপের শিরোপা বিজয়ী গ্ল্যামারগন দলের সদস্য ছিলেন। দলের সদস্য থাকাকালে ১৯৯৩, ২০০২ ও ২০০৪ ন্যাশনাল লীগের শিরোপা জয়সহ ২০০১ সালে দ্বিতীয় বিভাগে শিরোপা লাভ করে।
১৯৯২ সালে গ্ল্যামারগনের ক্যাপ লাভ করেন। ১৯৯০ ও ১৯৯২ সালে বর্ষসেরা তরুণ গ্ল্যামারগনীয় খেলোয়াড়ের পুরস্কার পান। ১৯৯৬, ২০০৩, ২০০৪ ও ২০০৭ সালে গ্ল্যামারগনের বর্ষসেরা খেলোয়াড় হন। ২০০৭ সালে সেন্ট হেলেন্স ব্যালকোনিয়ার্স বর্ষসেরা খেলোয়াড়ের পুরস্কার লাভ করেন। ২০০০ সালে গ্ল্যামারগন কর্তৃপক্ষ আর্থিক সুবিধা গ্রহণের খেলার জন্যে তাকে মনোনীত করে। ২০০৪ সালে ইংরেজ প্রথম-শ্রেণীর খেলায় শীর্ষস্থানীয় অল-রাউন্ডার হবার সুবাদে দি ওয়েদারঅল পুরস্কার পান। গোরসেড অব বার্ডসের সদস্যরূপে নির্বাচিত হন।
অবসর
২০১২ সাল শেষে প্রথম-শ্রেণীর ক্রিকেট থেকে অবসর গ্রহণের কথা ঘোষণা করেন রবার্ট ক্রফট। কাউন্টি দলটিতে সর্বমোট ২৩ মৌসুম অংশ নেন। এরপর, স্কাই স্পোর্টসে মাঝে-মধ্যে ধারাভাষ্যকারের ভূমিকায় অবতীর্ণ হচ্ছেন। ২০১৩ সালে নববর্ষের সম্মাননায় ক্রিকেটে অসামান্য অবদানের স্বীকৃতিস্বরূপ এমবিই উপাধিতে ভূষিত হন। ২৯ ডিসেম্বর, ২০১২ তারিখে এমবিই উপাধি প্রদানের কথা ঘোষণা করা হয়।
মিশ্রায়ন অনুপাত
রসায়ন এবং পদার্থবিজ্ঞানে মাত্রাবিহীন রাশি মিশ্রায়ন অনুপাত হলো একটি মিশ্রণে উপস্থিত কোনো একটি উপাদানের এবং মিশ্রণটির অন্যান্য সকল উপাদানের অনুপাত। এই অনুপাতটি মোল অনুপাতকে (দেখুন: ঘনমাত্রা) অথবা ভর অনুপাতকে (দেখুন: স্টোইকিওমেট্রি) নির্দেশ করতে পারে।
মোল অনুপাত
বায়ুমণ্ডলীয় রসায়নে মিশ্রায়ন অনুপাত বলতে সাধারণত মোল অনুপাত ri-কে বোঝানো হয়, যাকে মিশ্রণের একটি উপাদানের পরিমাণ ni-কে মিশ্রণটির অন্যান্য সমস্ত উপাদানের মোট পরিমাণ দ্বারা ভাগের মাধ্যমে সংজ্ঞায়িত করা হয়:
মোল অনুপাতকে পরিমাণের অনুপাতও (amount ratio) বলা হয়।  যদি ntot-এর তুলনায় ni-এর পরিমাণ অনেক কম হয়, তাহলে মোল অনুপাত প্রায় মোল ভগ্নাংশের অনুরূপ হয়ে পড়ে। মিশ্রণে কোনো একটি উপাদান অতি ক্ষুদ্র পরিমানে উপস্থিত থাকলে একে ট্রেস উপাদান বলা হয়, যা বায়ুমণ্ডলীয় আলোচনারও বিষয়।
ভর অনুপাত
আবহাওয়াবিদ্যায় মিশ্রায়ন অনুপাত বলতে সাধারণত জলের ভর অনুপাত \zeta-কে বোঝানো হয়, যাকে এক খণ্ড বায়ুতে উপস্থিত পানির ভর -কে শুষ্ক বায়ুর ভর দ্বারা ভাগরূপে সংজ্ঞায়িত করা হয়।
এক্ষেত্রে একককে সাধারণত আকারে দেওয়া হয়। এই সংজ্ঞাটি নির্দিষ্ট আর্দ্রতার অনুরূপ।
মিশ্রণ ও দ্রবনের মিশ্রায়ন অনুপাত
দুটি স্বতন্ত্র উপাদান কিংবা দুটি বিশুদ্ধ উপাদান নিয়ে তৈরিকৃত একটি দ্রবণকে ঐ উপাদানদ্বয়ের ভর, মোল অথবা আয়তনের অসংখ্য অনুপাতে মিশ্রিত করে তৈরি করা সম্ভব।
m1 ও m2 ভরের এবং w1 ও w2 ভর ভগ্নাংশের দুটি দ্রবণ মিশ্রিত করা হলে প্রাপ্ত দ্রবণের ভর ভগ্নাংশ হবে:
যেখানে, লব ও হরের m1-কে সরলীকরণ করা যায়। m1-কে সরলীকরণ করলে ভর ভগ্নাংশ হবে:
উপরন্তু, এখানে r_m হলো দ্রবণ দুটির ভর মিশ্রায়ন অনুপাত:
ঘনত্ব ρi(wi)-কে প্রতিস্থাপন করা হলে এবং ভিন্ন ভিন্ন ঘনমাত্রার জন্য সমান আয়তন বিবেচনা করা হলে যা পাওয়া যাবে:
এবং একটি আয়তন মিশ্রায়ন অনুপাত rV(21)-কে বিবেচনায় নিলে পাওয়া যাবে:
r_{m1} ও r_{m2} মিশ্রায়ন অনুপাত সহযোগে উপর্যুক্ত সূত্রটিকে দুইয়ের অধিক দ্রবণের জন্য সম্প্রসারণ করা যায়, যেখানে
আয়তন সংযোজন
সম আয়তনের দুটি দ্রবণের মিশ্রায়নের মাধ্যমে আংশিকভাবে একটি আদর্শ দ্রবণ পাওয়ার শর্ত হলো এই যে, আয়তনের সংযোজন ধর্মের কারণে মিশ্রায়নের মাধ্যমে প্রাপ্ত দ্রবণটির আয়তন V সম আয়তনের দ্রবণ দুটির প্রতিটির আয়তন Vs-এর দ্বিগুণ হবে। মিশ্রণ তৈরিকারী দ্রবণ দুটির এবং প্রাপ্ত দ্রবণটির ঘনত্বের সাথে জড়িত ভর ভারসাম্য সমীকরণ থেকে প্রাপ্ত দ্রবণটির আয়তন পাওয়া যায়। এবং একে নিচের দুটি আয়তনের সাথে সমানিকরণ করা হলে তৃতীয় আরেকটি সমীকরণ দিয়ে এদেরকে নির্দেশ করা যায়: এ দুটি থেকে যা নির্দেশ করা যায়:
বাস্তব দ্রবণের ক্ষেত্রে অবশ্যই শেষ সমতাটির পরিবর্তে অসমতা দেখা যায়।
দ্রাবক থেকে তৈরিকৃত দ্রবণের মিশ্রায়ন অনুপাত
প্রোটিক এবং অ্যাপ্রোটিক দ্রাবকের আণবিক অটোআয়নাইজেশনের মাধ্যমে উৎপন্ন বিশেষকরে লিওনিয়াম এবং লায়াএইট আয়ন দুটি, মিশ্রায়ন অনুপাতের উপর নির্ভরশীল আয়ন হপিংয়ের গ্রোথাস মেকানিজমের কারণে, ব্যতিক্রমী পরিবাহিতা প্রদর্শন করে। বিভিন্ন দ্রাবকের সমন্বয় তৈরিকৃত মিশ্রণগুলোর এরূপ কিছু আকর্ষণীয় বৈশিষ্ট্য থাকতে পারে। এর কয়েকটি উদাহরণ হতে পারে জল এবং জল-অ্যালকোহলের মিশ্রণে উপস্থিত হাইড্রোনিয়াম এবং হাইড্রোক্সাইড আয়ন, একই মিশ্রণে উপস্থিত অ্যালকক্সোনিয়াম এবং অ্যালকোক্সাইড আয়ন, তরল এবং সুপারক্রিটিকাল অ্যামোনিয়াতে উপস্থিত অ্যামোনিয়াম এবং অ্যামাইড আয়ন, অ্যামিনের মিশ্রণে বিদ্যমান অ্যালকাইলামোনিয়াম এবং অ্যালকাইলামাইড আয়ন ইত্যাদি...
আইফোন এসই
আইফোন এসই হল কম দামের স্মার্টফোনের একটি ধারাবাহিক, অ্যাপল দ্বারা নকশা করা আইফোন পরিবারের অংশ। এটি উল্লেখ করতে পারে: